**Mai nimicuri despre relativism**

*Florianruse*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La o petrecere, pornit-au, anoști,

o mică dispută, un grup de cârcotași

și-un altul, cam prea doct, de relativiști,

despre un el și-o ea în dans de-o vreme prinși:

Primul grup glumi: "Extremele se-atrag!"

Al doilea, opină că, în fapt, se-ating,

fiind poli ai aceluiasi lucru vag

care numai prin gradele lor se disting…

Nimic nu e pe lume nerelativ,

mai adăugară ei plini de emfază…

(pe când ceilalți surâdeau coercitiv,

parcă gândind: Bieții, ce mai delirează!)

… iar dacă, cumva, vă îndoiți de noi,

prinzând că vă îmbrobodim a intui,

vedeți de este minciună mai de soi,

decât că relativ însuși adevăru-i.

Mica-mi nedumerire trecătoare,

văzând un astfel de izvor ideativ:

"Doar relativ cretin să fie oare,

cel ce consideră că totu-i relativ?"